cyanic-selkie/wikianc huggingface dataset:
Windows 10
Interface de usuario e escritorio
Os programas de Windows agora pódense encaixar a cuadrantes da pantalla arrastrándoos cara a unha determinada esquina. Cando unha xanela non encaixa nun lado da pantalla, solicítase ao usuario elixir unha segunda xanela para encher a parte non utilizada da pantalla (denominado Snap Assist). As iconas do sistema tamén foron renovados cun deseño máis limpo e influente cara a Windows Aero. As transparencias agora están algo máis presentes que antes, pero de distinto modo.
As opcións da barra lateral dereita ou Charm de Windows 8 elimináronse; a súa funcionalidade nas aplicacións da tenda Windows son accesibles desde un menú denominado Comandos de aplicación. No seu lugar implementouse o Centro de actividades, o cal mostra notificacións múltiples e a súa configuración respectiva. Accédese facendo clic nunha icona na bandexa do sistema ou arrastrando desde a dereita da pantalla. As notificacións pódense sincronizar entre varios dispositivos. A aplicación Configuración de PC renovouse e agora inclúe máis opcións que antes eran exclusivas do Panel de control.
Sistema e seguridade
Windows 10 incorpora tecnoloxía de autenticación en factores múltiples, baseada en normas elaboradas pola alianza FIDO. O sistema operativo tamén inclúe soporte mellorado para a autenticación biométrica a través de Windows Hello e as plataformas de Passport, é así que algúns dispositivos con cámaras soportadas (que requiren de infravermellos de iluminación) permitirán o inicio de sesión a través do servizo recoñecemento facial, de forma similar a Kinect. Así mesmo, os dispositivos con sensor de pegada dixital permitirán o inicio de sesión a través do mesmo. As credenciais almacénanse localmente e están protexidos mediante o cifrado asimétrico. A plataforma Passport permitirá ás redes, software e sitios web verificar a identidade do usuario mediante un PIN ou un inicio de sesión biométrico, sen a necesidade dun contrasinal.
Windows 10 Enterprise ofrece características de seguridade adicionais; os administradores poden establecer normativas para o cifrado de datos automático e bloquear selectivamente as solicitudes de acceso aos datos cifrados. Windows 10 tamén ofrece Device Guard, unha característica que permite aos administradores reforzar a seguridade dun espazo dixital, mediante o bloqueo da execución de software que non está asinado dixitalmente por un provedor de confianza ou Microsoft. Device Guard execútase dentro dun hipervisor, polo que permanece separado do sistema operativo.
Para reducir o espazo de almacenamento do sistema operativo, Windows 10 comprime automaticamente os arquivos do sistema. O sistema pode reducir o espazo de almacenamento de Windows aproximadamente 1.5 GB para sistemas de 32 bits e 2.6 GB para sistemas de 64 bits. O tamaño da compresión dependerá dunha avaliación realizada durante o proceso de instalación ou polos fabricantes de equipos orixinais. Dita avaliación porá a proba a cantidade de compresión pódese utilizar sen prexudicar o rendemento do sistema operativo.
Ademais, as funcións Actualizar e Restaurar sistema utilizarán un sistema de execución de arquivos nunha partición de recuperación independente, permitindo o aloxamento permanente de parches e actualizacións instaladas despois da operación, e reducindo aínda máis a cantidade de espazo requirido para Windows 10 até 12 GB. Estas funcións substitúen ao modo WimBOOT introducido en Windows 8.1 Update, o cal permitiu aos fabricantes de equipos configurar dispositivos de baixa capacidade de almacenamento baseado en flash, almacenando os arquivos de sistema de Windows na imaxe comprimida WIM, normalmente utilizada durante os procesos de instalación e recuperación.
Fusobacterium
Fusobacterium é un xénero de bacterias anaeróbicas gramnegativas, similar a Bacteroides. Son bacterias con forma de bacilo con extremos bicudos. Cepas de Fusobacterium causan varias doenzas humanas, como enfermidades periodontais, síndrome de Lemierre, e úlceras cutáneas tópicas.
Windows 10
Sistema e seguridade
Windows 10 tamén inclúe unha función relacionada coa aplicación Configuración, coñecida como Sensor de almacenamento, a cal permite aos usuarios ver de que forma a capacidade de almacenamento do seu dispositivo está a ser utilizado polos diferentes tipos de arquivos, e determinar se certos tipos de arquivos gárdanse na memoria interna ou nunha tarxeta SD de forma predeterminada.
Fusobacterium
Aínda que en literatura antiga se pode atopar que Fusobacterium forma parte da flora humana normal da orofarinxe, o consenso actual é que estas bacterias deberían sempre tratarse como patóxenos. F. prausnitzii, era un comensal do tracto gastrointestinal asociado con pacientes sans, que en 2002 foi movido do xénero Fusobacterium a un xénero propio, o Faecalibacterium.
Windows 10
Servizos en liña e funcionalidade
miniatura|O navegador [[Microsoft Edge substitúe a Internet Explorer.]] miniatura|Cortana é o novo [[Asistente persoal intelixente|asistente persoal para Windows 10.]] Windows 10 introduce un novo navegador web predeterminado, Microsoft Edge. Conta con ferramentas de anotación e integración con outras plataformas de Microsoft presentes en Windows 10. Internet Explorer 11 manterase para fins de compatibilidade en Windows 10, pero nun futuro considerarallo obsoleto a favor de Edge, e será eliminado cando o seu sucesor sexa completamente estable.
Fusobacterium
Importancia clínica
En 2011 descubriuse que as Fusobacterium florecen en asociación con células de cancro de colon, e a miúdo están asociadas con colite ulcerosa, aínda que non se determinou se o organismo realmente causa esta doenza ou se simplemente prospera no ambiente que crea a doenza. Esta bacteria é unha gran áncora para a formación de biopelículas.
Windows 10
Multimedia e xogos
Windows 10 proporciona maior integración co ecosistema de Xbox, unha aplicación permite aos usuarios navegar pola súa biblioteca de xogos (incluíndo PC e consola de xogos Xbox) e Game DVR tamén está dispoñible mediante un atallo de teclado, o cal permite aos usuarios gardar os últimos 10 segundos de xogo como un vídeo que se pode compartir mediante Xbox Live ou OneDrive.
Windows 10 tamén permitirá aos usuarios controlar un xogo desde unha consola Xbox One nunha rede local. Un SDK permitirá aos desenvolvedores de aplicacións incorporar funcionalidades de Live nas súas aplicacións, ademais soportaranse futuros accesorios sen fíos de Xbox One (como os controladores) en Windows cun adaptador. Microsoft Solitaire Collection está incluído en Windows 10. Candy Crush Saga tamén está dispoñible a modo de descarga automática para os usuarios de Windows 10.
Fusobacterium
Importancia clínica
A diferenza de Bacteroides spp., as Fusobacterium teñen un potente lipopolisacáridos.
Windows 10
Aplicacións
Windows 10 contén actualizacións respecto das aplicacións de Windows 8.1, pero tamén posúe aplicacións completamente novas. Algunhas destas son:
Crocodylus rhombifer
O Crocodylus rhombifer, xeralmente chamado crocodilo cubano, é unha pequena especie de crocodilo que se encontra só en Cuba. A súa lonxitude habitual é de entre 2,1 e 2,3 m e adoita pesar entre 70 e 80 kg. Os machos grandes poden chegar como moito aos 3,5 m de lonxitude e pesar algo máis de 215 kg. Malia o seu modesto tamaño, é un animal moi agresivo e potencialmente perigoso para os humanos.
Windows 10
DirectX 12
Windows 10 distribúese con DirectX 12 e WDDM 2.0. Presentado en marzo de 2014 na GDC, esta versión de DirectX ten como obxectivo proporcionar maior eficiencia e rendemento fronte aos recursos de hardware, a redución da memoria RAM e os gráficos Overhead, así como optimizar o consumo enerxético. A maioría de melloras de rendemento lograranse a través da linguaxe de baixo nivel IPA, o cal pode reducir pescozos de botella de memoria, actuando de forma similar a outras tecnoloxías como Mantle de AMD ou MetalAPI de Apple. WDDM 2.0 introduce un novo sistema de xestión e asignación de memoria virtual para reducir a carga de traballo no controlador de modo kernel.
Fusobacterium
Importancia clínica
A clindamicina é o antibiótico máis activo contra as especies de  Fusobacterium, seguindo do cloranfenicol, carbenicilina, e cefoperazona (os cales son case igual de activos) e despois o cefamandole.
Crocodylus rhombifer
O crocodilo cubano é interesante para os biólogos por ter algúns trazos físicos e de comportamento únicos. Ten patas longas e fortes, e é o de costumes máis terrestres de todos os crocodilos existentes. Os seus hábitats preferidos son ambientes de auga doce como pantanos e ríos. Alí, os adultos aliméntanse de peixes, tartarugas e pequenos mamíferos, mentres que os xoves comen invertebrados e pequenos peixes. O apareamento ocorre en maio e xullo. Os animais en catividade mostran un comportamento de caza cooperativa e poden aprender algúns trucos.
Está na lista das especies en perigo crítico da Unión Internacional para a Conserfvación da Natureza. Antes estaba espallado polo Caribe, pero a súa área de distribución foi minguando ata incluír só o pantano Zapata e a illa de Pinos (ou da Juventud), debido á caza humana. Hai proxectos de crianza en catividade para axudar a especie a recuperarse.
Características
O crocodilo cubano ten bastantes características que o separan doutros crocodilianos, como as súas cores máis brillantes, escamas máis fortes, máis avultadas e patas longas e fortes. É un crocodilo de tamaño pequeno a medio. Os adultos miden normalmente entre 2,1 e 3,3 m e pesan de 70 a 80 kg. Os machos grandes poden chegar a 3,5 m e 215 kg ou máis.
Distribución e hábitat
Hoxe, o crocodilo cubano só pode encontrarse no pantano Zapata da illa de Cuba e na illa de Pinos (Juventud), e está en grave perigo de extinción. Antigamente podía atoparse por todo o Caribe. Hai restos fósiles desta especie nas Illas Caimán e as Bahamas.
Windows 10
Edicións e prezo
Windows 10 está dispoñible en catro edicións principais, das cales as versións Home e Pro son vendidas ao xentío na maioría dos países, e como software de precarga en novas computadoras. Home está dirixida para usuarios do fogar, mentres Pro é para pequenas empresas e afeccionados. Cada edición de Windows 10 inclúe todas as capacidades e características, e engade características adicionais orientadas aos seus segmentos do mercado. Por exemplo, Pro engade características adicionais de seguridade e rede como BitLocker, Device Guard, Windows Update para Empresas e a habilidade de unirse a un dominio. As edicións restantes, Enterprise e Education, conteñen características adicional dirixida a contornas empresariais e só están dispoñibles a través dunha clave de activación de produto.
Crocodylus rhombifer
Distribución e hábitat
Prefire hábitats de augas doces como pantanos e ríos e raramente nada en auga salgada.
Bioloxía e comportamento
Esta especie presenta comportamentos interesantes que outros crocodilianos non realizan. Unha colonia en catividade desta especie en Gatorland, Florida, mostrou o que se sospeita que era un comportamento de caza en grupo, que pode explicar a predación da megafauna prehistórica que coexistiu con esta especie, como o preguiceiro xigante. Esta especie é o máis terrestre de todos os crocodilos, e tamén posiblemente o máis intelixente.
Windows 10
Edicións e prezo
Unha versión renovada do sistema operativo para teléfonos intelixentes, Windows Phone, tamén foi lanzada para acompañar a Windows 10 no ano 2015. Este sistema operativo móbil foi chamado Windows 10 Mobile e promocionado como unha edición de Windows 10, inda que a baixa cota de mercado acadada fixo que en 2017 Microsoft decidise deter as súas inversións no proxecto. Cando foi presentado este sistema operativo para teléfonos, a estratexia de unificación e soporte para Windows 10 fixo que non fose encadrado como unha liña de produto separada. As edicións de Enterprise e Mobile tamén serán producidos para sistemas embebidos, xunto a Windows 10 IoT Core, que está deseñado especificamente para pegadas pequenas, dispositivos a baixo custo e contornas do Internet das Cousas (IoT) e é similar a Windows Embedded.
Lanzamentos anteriores
Un programa beta público para Windows 10, coñecido como Windows Insider Program (anteriormente Windows Technical Preview), iniciou co primeiro lanzamento previo o 1 de outubro de 2014. As construcións previas do Insider está dirixidas a usuarios afeccionados e empresariais para probar e avaliar de actualizacións e novas características. Os usuarios de Windows Insider Program reciben actualizacións ocasionais a versións máis novas do sistema operativo e continuarán sendo capaces de avaliar os lanzamentos previos despois da dispoñibilidade xeral (GA) en xullo de 2015. Esta estratexia de proba contrasta cos anteriores programas beta de Windows, onde os lanzamentos de proba eran menos frecuentes e só duraban uns meses despois do GA.
Crocodylus rhombifer
Caza e dieta
A súa dieta está formada inicialmente por pequenos peixes, artrópodos e crustáceos. Os adultos aliméntanse principalmente de pequenos mamíferos, peixes e tartarugas. Teñen dentes traseiros romos, cos que poden romper as coirazas das tartarugas que capturan. Tamén realizan a técnica de cazar saltando da auga que se observa noutros crocodilianos como o aligátor do Mississippi. Impulsándose coas súas poderosas colas poden saltar da auga e apañar pequenos animais situados nas ramas que colgan sobre a auga. O crocodilo cubano, aínda que non é especialmente grande, é xeralemnte considerado o crocodilo máis agresivo do Novo Mundo, e é, en canto comportamento, dominante sobre o máis grande crocodilo americano en áreas nas que coexisten as dúas especies. Os datos sobre ataques a seres humanos son limitados, pero os casos son raros debido á pequena área de distribución do animal. miniatura|Espécime no [[Zoo de Miami]]
Reprodución
A estación reprodutora desta especie é entre os meses de maio e xullo. Isto secre que está relacionado con cambios ambientais, como as precipitacións e temperaturas. Na natureza, aniñan en pantanos húmidos; onde forman trincheiras e cobren os ovos con materia orgánica. En catividade, os crocodilos fan niños con forma de morea. Poñen entre 30 e 40 ovos e o período estimado de incubación é de 58 a 70 días. A eclosión pode ocorrer desde finais de agosto a inicios de setembro. Debido á depredación que sofren por parte dos humanos, mapaches, e outros animais, moitos ovos non chegan a eclosionar. Ao naceren, as crías son de aproximadamente 5 a 8 cm de lonxitude e 120 g de peso. Igual que noutros crocodilianos, o sexo das crías do crocodilo cubano está determinado pola temperatura no niño. Nas instalacións de cría e conservación, os ovos lévanse a incubadoras onde están nun ambiente constante de 32 graos Celsius para que se produzan machos. É unha especie agresiva que pode cometer actos de canibalismo, o que contribúe a que gran parte da descendencia non sobreviva á idade xuvenil.
Conservación
miniatura|Crocodilo cubano O crocodilo cubano está na lista das especies en perigo crítico da Unión Internacional para a Conserfvación da Natureza e no Apéndice 1 da lista do CITES. O seu hábitat restrrinxido e reducida área de distriución fano moi vulnerable. Os humanos cazaron esta especie case ata a súa extinción. Quedan moitas investigacións que facer sobre esta especie nas poboacións silvestres que quedan. A especie ten exemplares en catividade en Europa e os Estados Unidos, onde se iniciaron proxectos de cría en catividade. No pasado houbo problemas de hibridación, especialmente co crocodilo americano, o que limitaba a poza xénica pura da especie.
Windows 10
Lanzamentos anteriores
As versións do Windows Insider continuarán sendo lanzadas seguindo o RTM de Windows 10.
Lanzamento público
Microsoft anunciou que Windows 10 estaría publicamente dispoñible o 29 de xullo de 2015. A comparación dos lanzamentos anteriores de Windows, que tiveron un período de cambios máis longos entre o lanzamento para a fabricación (RTM) e o lanzamento xeral para permitir a proba polos vendedores (e nalgúns casos, o desenvolvemento de «kits de actualización» para preparar sistemas na actualización á versión nova).
A compilación pública de Windows 10, numerado como 10240, foi lanzado en primeiro lugar o 15 de xullo de 2015 para as canles de Windows Insider nun intento de conseguir comentarios e probas dos usuarios antes do lanzamento. Aínda que un representante de Microsoft aclarou que non habería unha compilación específica para RTM de Windows 10, 10240 foi descrita como un compilación «RTM» polos puntos de venda dos medios porque foi lanzado a todos os membros de Windows Insider dunha soa vez (antes que aos membros do anel rápido). A edición Enterprise foi lanzada cunha clave de activación o 1 de agosto de 2015.
Os usuarios poden renovar a través da aplicación «Obter Windows 10» e Windows Update ou a Ferramenta de Creación de Medios, que é funcionalmente idéntico á versión de Windows 8, o cal pode xerar unha imaxe ISO ou un medio de instalación por USB. A actualización in situ son compatibles desde Windows 7 ou Windows 8. Este proceso require a instalación do Windows 7 Service Pack 1 ou Windows 8.1, e actualización de prerrequisito. Windows 10 fíxose dispoñible en 190 países e 111 idiomas no seu lanzamento, e como parte do esforzo para «comprometerse» cos usuarios na China, Microsoft tamén anunciou que se asociarían con Qihoo e Tencent para axudar a promocionar e distribuír Windows 10 na China, e que o fabricador de computadoras Lenovo proporcionaría asistencia nos seus centros de servizos e puntos de vendas polo miúdo para axudar aos usuarios a ascender a Windows 10.
En retail, Windows 10 custa similar ás edicións de Windows 8. Unha licenza de Windows 10 Pro Pack permite subir de categoría desde Windows 10 Home a Windows 10 Pro. Mesmo se vende copias de instalación en memorias USB ou DVD-ROM. As novas computadoras e dispositivos que executan Windows 10 tamén serán lanzados durante a xanela de lanzamento do sistema operativo.
Os dispositivos de Windows RT (e Windows Phone), que executan nunha arquitectura ARM de 32 bits, recibirán unha actualización separada con «algúns» cambios de Windows 10 no futuro. O 2 de febreiro de 2015, Microsoft anunciou que podería proporcionar un porto ARM gratis para Windows 10 para dispositivos Raspberry Pi 2 a través do seu programa desenvolvedor do Internet das Cousas.
Iván Raña
Iván Raña Fuentes, nado o 10 de xuño de 1979 en Ordes, é un deportista galego.
Windows 10
Licenza
As licenzas de Windows 10 non están directamente relacionadas cunha clave de produto. Durante a actualización, o estado da licenza da instalación actual do sistema de Windows migra, e un título dixital é xerado desde o hardware do sistema e é almacenado nos servizos de activación de Microsoft. Se Windows 10 é reinstalado de forma limpa nun sistema que xa o tivo instalado, e ningunha clave de produto foi ingresa durante o proceso, o proceso de activación en liña automaticamente recoñecerá a licenza de Windows 10 do sistema se non houbo cambios significativos de hardware. As claves de produtos únicas aínda son distribuídas dentro das copias polo miúdo de Windows 10.
Sistema de soporte e actualización
Windows 10 é servido dunha forma moi diferente aos lanzamentos anteriores de Windows. A súa entrega é a miúdo descrita por Microsoft como un «servizo» debido ás súas actualizacións continuas. Terry Myerson comentou que o dilema sobre que versión de Windows está a executarse podería deixar de ter sentido.
Iván Raña
Ten competido principalmente en tríatlon, no que gañou dous diplomas olímpicos (2000 e 2008). Foi campión do mundo en 2002 e dúas veces subcampión (2003 e 2004), subcampión da Copa do Mundo en 2002, campión de Europa ( 2002 e 2003) e subcampión en 2001, catro veces campión de España (2001, 2002, 2004 e 2007) e outras catro subcampión (2003, 2006, 2008 e 2012).
Windows 10
Sistema de soporte e actualización
A diferenza das versións anteriores de Windows, Windows Update non permite instalar as actualizacións de forma selectiva, e todas as actualizacións (que inclúen parches, reaxustes de características e controladores) son descargadas e instaladas automaticamente. Os usuarios só poden escoller se o sistema pode reiniciarse automaticamente para instalar as actualizacións mentres o sistema está inactivo, ou recibir unha notificación para programar un reinicio. Windows Update tamén usa un sistema de peer-to-peer para distribuír actualizacións; por defecto, o ancho de banda dos usuarios é usado para distribuír as actualizacións previamente descargadas a outros usuarios, en combinación cos servidores de Microsoft. No seu lugar, os usuarios poden soamente usar as actualizacións por peer-to-peer coa súa rede de área local.
Iván Raña
Dende 2012 compite en Ironman, onde logrou varias vitorias e conseguiu completar en seis ocasións consecutivas o esixente Mundial de Kona, cunha sexta posición como mellor resultado en 2013.
Windows 10
Sistema de soporte e actualización
As edicións Pro e Enterprise permiten aos usuarios escoller a canle de lanzamento chamado Current Branch for Business (mencionado nos axustes de Windows Update como «Aprazar actualizacións»), que atrasa nun prazo de catro meses a recepción de novas actualizacións máis aló da data dos seus lanzamentos xerais. O CBB pode aprazar as actualizacións por un período de oito meses, despois que a actualización debería estar instalada para manter soporte e acceso aos reaxustes de seguridade. Os administradores tamén poden usar o sistema de Windows Update for Business para organizar o despregamento de actualizacións en todas as súas redes. Enterprise tamén pode usar o Long-term support branch (LTSB). Os fitos de LTSB de Windows 10 son instantáneas periódicas do CBB de Windows 10, e reciben só parches cruciais en curso de 10 anos de soporte. Os sistemas tamén pode ser situados nunha ou dúas versións detrás da versión máis recente de LTSB para permitir despregamentos estruturados e ciclos de vida interna. O director de Microsoft, Stella Chernyak explicou que teñen como meta crear unha contorna importante para probar e estabilizalo por un longo tempo.
Iván Raña
Ademais foi campión mundial de ácuatlon en 2001, campión de España en 1999 e dúas veces campión de España de dúatlon (1998 e 2002).
Windows 10
Actualización in situ
Os camiños de actualización in situ están soportados para todas as edicións de Windows 7 e Windows 8.1 (coa excepción de Windows RT). O cambio de arquitectura durante as actualizacións in situ non é compatible (por exemplo, cambiar desde unha edición de 32 bits a unha edición de 64 bits ou viceversa; unha instalación limpa é requirida. Non hai camiños de actualización directa para Windows XP, Windows Vista, Windows 8 ou Windows RT.
Iván Raña
Foi ciclista profesional nas filas do Xacobeo Galicia. Dende 2007 compite en rallys, principalmente no Campionato de Galicia.
Windows 10
Actualización in situ
Para activar de forma apropiada e xerar dereitos dixitais para Windows 10, o sistema operativo primeiro debe ser instalado como unha actualización in situ. Unha vez instalado, o sistema operativo pode ser reinstalado no sistema mencionado a través de medios normais sen unha clave de produto, e a licenza do sistema será automaticamente detectada vía activación en liña. A versión de Windows Insider Preview de Windows 10 actualizarase automaticamente por si soa para o lanzamento xeral como parte da progresión, e continuamente será instalada para novas compilacións betas, como o fixo durante todo o proceso de proba. Só se manterá activado e considerado xenuíno se o usuario continúa optando polas actualizacións automáticas para as compilacións betas. Se o usuario opta por saír das compilacións estables, deberá ter unha licenza válida para Windows 7, 8 ou 10 para continuar usando o sistema operativo. A licenza pode ser levada desde a actualización in situ ao Insider Preview do 10 desde Windows 7 ou 8. Microsoft declarou explicitamente que unirse a Windows Insider non é un camiño de actualización válido para aqueles que executan Windows XP ou Windows Vista.
O primeiro de xuño de 2015, a aplicación Obter Windows 10 (GWX) foi activado nos dispositivos Windows que executan versións idóneas para actualizar, e compatibles con Windows 10. A través da icona na barra de tarefas, o usuario pode acceder a unha aplicación que promociona Windows 10 e a oferta gratuíta de actualización, comproba a compatibilidade do dispositivo e permite aos usuarios «reservar» unha descarga automática do sistema operativo no día do seu lanzamento. O 28 de xullo, un proceso de predescarga iniciouse, no cal os arquivos de instalación de Windows 10 descargáronse nalgúns equipos que reservaran a mesma. Microsoft manifestou que aquelas persoas que reservaron serían capaces de instalalo a través de Windows Update nun despregamento fasado, aínda que o sistema operativo pode ser descargado de forma alternativa usando un programa de axustes chamado Ferramenta de Creación de Medios. A principios de 2016 está previsto que a actualización a Windows 10 se recategorice e pase a ser "recomendada", o que provocará que segundo estea configurado o Windows Update se descargue automaticamente. Microsoft comprometeuse a avisar antes de executar a instalación.
Iván Raña
Éxito en categorías inferiores (1996-1999)
En 1996, aínda xuvenil, logrou a súa primeira vitoria absoluta de tríatlon, en Castrelo de Miño, mentres súa irmá Natalia gañaba na categoría feminina. En agosto dese ano, tras quedar terceiro na súa categoría na Copa do Rei en Burgos, foi seleccionado para disputar o Campionato do Mundo en Cleveland (EUA). Quedou cuarto na final B júnior (34º en total). En outubro gañou a terceira edición do Tríatlon de Narón. En 1997 quedou cuarto na categoría júnior no Mundial en Perth (Australia).
Windows 10
Actualización de novembro - Windows 10 Threshold 2
O 12 de novembro de 2015 Microsoft deu a coñecer un "Update novembro" para Windows 10 (tamén coñecido como "Limiar 2", "TH2", "versión 1511, build 10586" e "build 10.586,3"). A actualización estivo en desenvolvemento desde agosto de 2015 e contén numerosas melloras máis que a primeira versión para o público de Windows 10 (10240). As novas características inclúen a capacidade de agregar unha cuarta columna para o menú de inicio, a restauración da capacidade de aplicar as cores de acento para as barras de título, menús de contexto mellorados, numerosas melloras en Microsoft Edge e a capacidade de utilizar unha clave de produto de Windows 7, 8, ou 8,1 para activar Windows 10. Novas aplicacións incluídas nesta actualización son a mensaxería, teléfono, vídeo de Skype, e Xbox beta (non debe confundirse coa Xbox app). A actualización de novembro foi programada para lanzarse xunto coa nova Xbox One Experience (NXE).
Iván Raña
Éxito en categorías inferiores (1996-1999)
En maio de 1999 disputou unha das probas da Copa de Europa en categoría absoluta, en Graus (España), onde obtivo a 8° posición. En xullo, en Funchal, Madeira (Portugal), proclamouse campión de Europa júnior. A seguinte competición foi nunha proba da Copa do Mundo en Tiszaujvaros (Hungría) e en setembro quedou 3° no Campionato do mundo júnior en Montreal (Canadá). En outubro disputou a penúltima proba da Copa do Mundo en Cancún. Logrou o seu primeiro podio internacional como absoluto, ao conseguir o segundo posto. Participou tamén na última proba en Noosa (Nova Zelandia). Ese ano quedou ademais 3° no Campionato de España de Tríatlon e proclamouse campión de España de Ácuatlon.
Xogos Olímpicos de Sydney e primeiras vitorias (2000-2001)
En 2000 disputou catro probas da Copa do Mundo. Nas catro logrou ficar entre os 10 primeiros e logrou dous cuartos postos na Illa de Hawai e en Ixigaqui (Xapón). Rematou no sexto lugar na clasificación xeral da Copa. Disputou ademais o Campionato do Mundo e o Campionato de Europa, nos postos 23 e 20, respectivamente. En setembro, con 21 anos, acudiu aos Xogos Olímpicos de Sydney, na primeira ocasión en que o tríatlon era deporte olímpico. Rematou en quinta posición, a 46 segundos do vencedor, o canadiano Simon Whitfield, e obtivo así un diploma olímpico.
En 2001 fichou polo equipo ciclista Grupo Deportivo Supermercados Froiz, co que comezou a disputar carreiras de afeccionados. Disputou tres probas da Copa do Mundo de Tríatlon, e nunha delas, en Ixigaqui (Xapón), logrou a vitoria, o que o converteu no primeiro español en conseguilo. En xuño proclamouse subcampión de Europa na cidade checa de Karlovy Vary, só por detrás do local Filip Ospalý. O 18 de xullo, na cidade canadense de Edmonton, proclamouse campión do mundo de ácuatlon. Catro días despois quedou ás portas do podio no Campionato do mundo de tríatlon, ao finalizar cuarto. Ese ano logrou o seu primeiro Campionato de España de Tríatlon.
Campión do mundo de tríatlon (2002)
En abril de 2002 proclamouse de novo campión de España de dúatlon. Participou en tres carreiras da Copa do Mundo de Tríatlon e obtivo o mellor resultado na de Ixigaqui, onde foi medalla de prata por detrás do campión do mundo Peter Robertson. En xuño disputou a Volta á Coruña co Club Ciclista Estradense. Na segunda metade de 2002 encadeou a mellor xeira de resultados da súa carreira. Gañou de xeito consecutivo o Campionato Europeo de Tríatlon en Győr, o Campionato de España de Tríatlon en Madrid, (puntuable ademais para a Copa de Europa), unha proba da Copa do Mundo en Funchal, Madeira, outra proba da Copa de Europa en Palermo, e coroóuse campión do mundo de tríatlon en Cancún. Completou a proba mexicana nunha hora, 50 minutos e 40 segundos, 26 segundos menos que o segundo clasificado, o australiano Peter Robertson, vencedor da edición anterior. Na Copa do Mundo quedou segundo na clasificación final.
Subcampionatos do mundo (2003-2004)
Entre maio e xuño de 2003 participou en dúas probas da Copa de Europa, quedando segundo na primeira delas nos Azores, por detrás de Filip Ospalý, e vencendo a outra, en Charleville, Francia. A continuación gañou por segundo ano consecutivo o Campionato Europeo de Tríatlon, en Karlovy Vary, outra vez por diante do checo Ospalý, segundo tamén o ano anterior. A finais de xullo, na vila húngara de Tiszaujvaros, proclamouse subcampión do mundo de relevos por equipos, formando equipo con Clemente Alonso e José Merchán. Participou logo en cinco probas da Copa do Mundo, logrando a vitoria na disputada en Madeira, e quedando segundo na clasificación final da Copa. Ademais a principios de setembro logrou o subcampionato de España de tríatlon, por detrás de Eneko Llanos e xusto por diante de Javier Gómez Noya. Finalmente disputou o Campionato do mundo na vila neozelandesa de Queenstown. Tras facer uns tempos discretos nos sectores de natación e ciclismo, comezou a remontar na carreira a pé e marcou o mellor tempo da sección, o que lle valeu para chegar á meta en segunda posición final, por detrás de Peter Robertson.
En abril de 2004 quedou noveno no Campionato Europeo celebrado en Valencia e en maio, en Madeira, revalidou o subcampionato mundial, ao perder o ouro no sprint final fronte ao neozelandés Bevan Docherty. A principios de agosto proclamouse campión de España, por diante de Gómez Noya. A continuación viaxou a Atenas, para participar nos seus segundos Xogos Olímpicos. A pesar das altas expectativas e de ser considerado o favorito, quedou moi afastado das medallas e diplomas, chegando á meta na posición 23 despois dunha mala carreira, especialmente na sección de bicicleta.
Windows 10
Actualización de aniversario - Windows 10 Redstone 1
Na conferencia //Build/ do ano 2016, organizada por Microsoft, anunciou a "Actualización de aniversario" para Windows 10 e toda a súa contorna, este nome ocuparase para mencionar a esta actualización.
Windows 10 Redstone 2
A segunda etapa da rama Redstone previuse para novembro do 2016, pero atrasouse até a primavera de 2017, do mesmo xeito que Threshold 2 funcionou para implementar todo o que faltou en Threshold 1, esta seguirá os mesmos pasos de puír a primeira actualización. Tamén se espera un cambio estético do menú inicio, de Configuración, e o centro de notificacións. As notificacións serán moito máis interactivas para un maior control das mesmas, tamén se espera unha integración total do panel de control ao apartado de Configuración. .
Iván Raña
Problemas físicos e baixada de rendemento (2005-2007)
Comezou 2007 cun sexto posto no prestixioso Dúatlon de Gernika e en maio disputou con pouco éxito a terceira proba da Copa do Mundo, en Lisboa, onde finalizou 26º. Mellorou na seguinte proba da Copa, en Madrid, onde volveu subir ao podio en terceira posición, por detrás de Filip Ospalý e Javier Gómez Noya. Nas seguintes probas da Copa do Mundo quedou 5º (Salford), 6º (Pequín) e 7º (Rodas), mentres que abandonou na de Cancún, rematando o campionato en novena posición. Tamén tivo que abandonar no Campionato de Europa en Copenhague e no Campionato do Mundo en Hamburgo. Con todo, en setembro dese ano gañou o seu cuarto Campionato de España de Tríatlon.
Windows 10
Windows 10 Redstone 2
A súa rama de compilación será rs2_release.
Iván Raña
Xogos Olímpicos de Pequín (2008)
Nas primeiras probas que disputou en 2008 logrou resultados discretos (18º no Europeo, abandono na Copa do Mundo en Madrid e 19º no Campionato Mundial),  pero mellorou o seu rendemento nas seguintes citas da Copa do Mundo, logrando un cuarto posto en Des Moines, un sexto en Hamburgo e a vitoria na cidade tirolesa de Kitzbühel. Foi a súa primeira vitoria na Copa dende 2003 e ocorreu a menos dun mes dos Xogos Olímpicos de Pequín. Tanto el como Gómez Noya acudiron á cita olímpica como claros candidatos a lograr a primeira medalla galega e española en tríatlon. Con todo, quedaron ás portas dos metais, chegando Raña en quinta posición á meta, xusto por detrás do ferrolán e case medio minuto do gañador, o alemán Jan Frodeno. Rematou a tempada proclamándose subcampión de España de tríatlon e subindo ao terceiro caixón do podio na Copa do Mundo en Lorient, o que lle deu a sétima praza na clasificación final da Copa.
Paso ao ciclismo profesional (2009)
A finais do 2008 ofreceuse ó equipo ciclista Xacobeo Galicia para formar parte do equipo, e tras estudar a oferta Álvaro Pino, decidiu a súa contratación, co que pasou a formar parte dese equipo profesional. Debutou como ciclista profesional en febreiro de 2009, na Challenge de Mallorca, onde sufriu unha caída na primeira etapa, que lle ocasionou unha luxación de clavícula. Posteriormente disputou varias probas ciclistas, entre elas a Volta a Murcia, a Volta a Portugal, o Gran Premio Paredes, a Volta a Madrid ou a Volta a Chihuahua, en México, sen demasiada fortuna. En outubro o Xacobeo anunciou que non lle renovaba o contrato e a finais de ano Raña fixo pública a súa volta ao tríatlon. Con todo, en setembro xa volvera brevemente ao tríatlon para disputar o Campionato de España en Cangas do Morrazo, onde rematou quinto.
Windows 10
Recepción crítica
As recensións especializadas destacan a reincorporación do menú Inicio, a estética da interface de usuario e a posibilidade de cambiar o tamaño das iconas ou de quitalas, así como a incorporación dun menú similar ao de Windows 7 que mantén os requisitos técnicos desas dúas anteriores versións, o que garante a fluidez no funcionamento. Doutra banda en setembro de 2015 algúns usuarios de Windows 7 e Windows 8.1 que non reservaran unha copia viron como a actualización a Windows 10 comezaba a descargarse sen permiso provocando nalgúns deles a perda da tarifa de datos de Internet e mesmo multas do ISP e unha perda absurda de espazo no disco ríxido. . En outubro de 2015 algúns usuarios de Windows 7 e 8.1 viron como a opción de actualización a Windows 10 viña marcada por defecto, a instalación foi forzada nalgúns usuarios e non se podía cancelar. Máis tarde Microsoft recoñeceu que era un erro, pero non deu solución aos que se actualizaron.
Iván Raña
Volta ao tríatlon (2010-2012)
Volveu ao tríatlon internacional en marzo de 2010, na proba da Copa do Mundo de Mooloolaba, en Australia, onde rematou en sétima posición, a preto de dous minutos do vencedor, Bradley Kahlefeldt. Dúas semanas despois comezou a súa participación no Campionato do mundo, renomeado agora como Series Mundiais, e reconvertido nunha serie de carreiras ao longo do ano, en vez da proba única que se disputaba anteriormente. Disputou as sete carreiras da tempada, sen conseguir chegar á meta entre os 10 primeiros en ningunha delas. En 2011 obtivo resultados similares nas Series Mundiais, mentres que os seus mellores resultados déronse na Copa do Mundo, cun cuarto posto en Ixigaqui, un quinto en Huatulco, un sétimo en Guatapé e un sexto en Auckland.
Windows 10
Recepción crítica
Ademais, resaltan as novas aplicacións como o asistente persoal Cortana para preguntarlle sobre o clima e pedirlle que realice unha procura en internet, abrir unha aplicación, tomar notas e mesmo contar chistes.
Iván Raña
Volta ao tríatlon (2010-2012)
Na primeira metade de 2012 disputou varias probas da Copa do Mundo e do Campionato do mundo, sen lograr rematar entre os 10 primeiros en ningunha delas. A finais de maio chegou ao tríatlon de Madrid, cuarta proba do Mundial, con posibilidades de lograr unha praza para os que serían os seus cuartos Xogos Olímpicos. Con todo, tras rematar 44º, a praza olímpica española que estaba en xogo foi para José Miguel Pérez, que rematou varios postos por riba de Raña. En setembro proclamouse de novo subcampión de España, en Pontevedra, e en outubro quedou oitavo na derradeira proba do Mundial, a Gran Final de Auckland.
Ironman (2013-actualidade)
A partir de entón as súas aparicións nas competicións da ITU foron esporádicas, pasando a centrar a súa carreira nas probas de Ironman. En novembro disputou a primeira edición do Medio Ironman de Lanzarote, logrando a vitoria cun tempo de 4:07'36". Dúas semanas despois debutou nunha proba de Ironman (longa distancia), en Cozumel, chegando á meta en primeiro lugar, cun tempo de 8:15'07". En abril de 2013 volveu ao Campionato do mundo de tríatlon, para participar na segunda cita, en San Diego, rematando en 17ª posición e ao mes seguinte disputou a terceira, en Huatulco (México), onde remato décimo. En xullo disputou o Ironman de Zúrich, logrando e medalla de prata e o pase ao Campionato do Mundo de Ironman, que se celebra anualmente en Hawai. Antes da gran cita, participou no Campionato do Mundo de Medio Ironman de Las Vegas, onde quedou 14º. O Mundial de Hawai celebrouse o 12 de outubro en Kona, e Raña rematou sexto, cun tempo de 8:23'43", a pouco máis de dez minutos do vencedor, o belga Frederik Van Lierde. Tras a competición afirmou que fora a carreira máis dura que correra na súa vida.
Windows 10
Recepción crítica
Así mesmo resáltase a posibilidade para que os desenvolvedores deseñen aplicacións universais para computadoras, tabletas e móbiles; a integración coa consola de videoxogos Xbox; novas funcións de control de seguridade e privacidade; melloras de deseño e multitarefa, que permiten o uso de varios escritorios, entre outros detalles.
As críticas advirten que aínda non hai dispositivos para aproveitar a función de activar o escritorio de maneira remota e a escaseza de aplicacións, especialmente para dispositivos con pantallas táctiles, herdada de Windows 8.
Iván Raña
Ironman (2013-actualidade)
En marzo de 2014 rematou en quinta posición no Medio Ironman de Monterrey, e a continuación disputou dúas probas do Mundial de tríatlon, en Auckland e Londres, cuns discretos 24º e 29º lugares respectivamente. En xuño venceu no Ironman de Austria, logrando ademais baixar das oito horas, cun tempo de 7:48'43". Como preparación para a cita de Kona, disputou a Volta ciclista a Galicia, nas filas do Club Ciclista Cambre, rematando no posto 43. A continuación viaxou a Hawai para disputar o seu segundo Mundial de Ironman. Tras un mal sector de bicicleta rematou 17º.
Windows 10
Privacidade
Por defecto, o sistema sincroniza datos cos servidores de Microsoft sen previa consulta ao usuario. Aínda que se pode desactivar o envío de información para protexer a privacidade, non se pode deshabilitar totalmente e a comunicación cos devanditos servidores persiste.
Os datos recompilados por Windows 10 dependen dos servizos utilizados e, segundo Microsoft, permiten que se ofreza a mellor experiencia ao usuario, con este fin pode recompilar: nome, apelido, correo electrónico, enderezo postal, número de teléfono, información de autenticación como contrasinais, idade, sexo, país no que utiliza o dispositivo, idioma da súa preferencia, datos de pago e de uso, contactos a xestionar por Windows 10 ou software incluído neste, localización a través de GPS, os arquivos e os seus contidos por exemplo ao almacenar datos en OneDrive.
Iván Raña
Ironman (2013-actualidade)
En 2015 quedou segundo no Ironman de Suráfrica, por detrás de Van Lierde. En abril disputou a Clásica de Pascua, co Club Ciclista Padronés, como preparación para o Ironman e en maio competiu no Medio Ironman de Mallorca, onde quedou sexto. Non puido revalidar a vitoria do ano pasado en Austria, tendo que conformarse esta vez co bronce. En setembro disputou a Volta ciclista a Galicia, rematando no mesmo posto que o ano anterior, 43º. En outubro participou no seu terceiro Mundial de Ironman, en Hawai e, aínda que fixo bos tempos na auga e na carreira a pé, a sección de ciclismo volveu ser o seu maior obstáculo, polo que rematou no posto 12º. Completou a proba en 8:34'27", a case 20 minutos do vencedor, Jan Frodeno.
Windows 10
Privacidade
Debido ao envío de información privada a Microsoft, algúns buscadores de redes P2P bloquean Windows 10 para evitar bloqueos nestes buscadores polo uso que Microsoft poida facer coa información das procuras que faga o usuario.
Iván Raña
Ironman (2013-actualidade)
miniatura|[[Jonas Breinlinger, Uxío Abuín e Iván Raña na Copa de Europa de Tríatlon, en Madrid en 2016.]]
Windows 10
Rendemento
Windows 10 diminúe o ancho de banda dispoñible, ao enviar actualizacións a outros dispositivos sen o consentimento do usuario. Pero é posible desactivar esta opción se se desexa.
Iván Raña
Ironman (2013-actualidade)
Comezou a tempada 2016 no Brasil, no Medio Ironman de Palmas, onde rematou en quinta posición. En maio volveu disputar un tríatlon de distancia olímpica, na Copa de Europa de Madrid, onde ademais recibiu unha homenaxe de parte da Federación Española de Tríatlon. Correu descalzo a sección a pé e rematou a proba en sexta posición. Tamén quinto rematou tres semanas despois no Ironman de Lanzarote, resultado co que logrou o pase Mundial de Hawai. En agosto correu o Medio Ironman de Budapest, obtendo a sétima posición. En outubro disputou o Mundial de Ironman por cuarto ano consecutivo, logrando o 9º posto final tras remontar dende o 23º na sección de carreira a pé. En 2017 quedou décimo no Medio Ironman do Perú, 15º no Ironman de Austria e abandonou no Tríatlon de Rotterdam, última proba das Series Mundiais de 2017 e última vez que Raña competiu na distancia olímpica. En agosto quedou cuarto no Medio Ironman de Austria e en outubro disputou de novo o Mundial de Ironman en Kona, logrando o undécimo posto cun tempo de 8:24'43". En novembro quedou terceiro no Ironman de Cozumel, cun tempo de 7:58'39", co que case logrou a clasificación para o Mundial de 2018.
Windows 10
Actualización obrigada
Microsoft empezou a actualizar desde Windows 7 cara a Windows 10 sen o consentimento do usuario, o que foi gravemente criticado por algúns usuarios.
Iván Raña
Ironman (2013-actualidade)
En maio de 2018 quedou segundo no Ironman de Lanzarote, cun tempo de 8:58'37", a seis minutos do italiano Alessandro Degasperi. En xuño participou no prestixioso Tríatlon de Zarautz, pero foi descualificado por cruzar o carril coa bicicleta. En outubro disputou o seu sexto Campionato do mundo de Ironman, logrando completalo de novo, aínda que obtendo a peor posición das súas seis participacións, 25º. Mellorou os seus tempos a nado e en bicicleta respecto ás edicións anteriores pero empeorou no sector do maratón. Cerrou a tempada no Ironman de Cozumel, onde volveu subir ao podio en terceira posición.
En marzo de 2019 disputou o Medio Ironman de Campeche, en México, e en abril o de Marbella, quedando 13º no primeiro e tendo que abandonar no segundo, por unha lesión no tendón de Aquiles. Os mesmos problemas co tendón obrigárono a abandonar en maio no Ironman de Lanzarote. En xuño, no día do seu 40º aniversario, volveu disputar un tríatlon en Galicia despois de 8 anos sen facelo. Foi no II Tríatlon Mar de Muros, chamado ese ano Trofeo Iván Raña na súa honra, e logrou a vitoria por diante de Brais Otero e Nico Domínguez. En xullo quedou oitavo no Tríatlon de Austria, un resultado co que non conseguiu o seu obxectivo de clasificarse para o Mundial de Kona. Volveuno tentar dúas semanas despois en Zürich, pero viuse obrigado a sumar un novo abandono. Tras isto, xunto ao seu novo adestrador, o belga Luc van Lierde, decidiu parar de competir uns meses. O 12 de outubro participou en Pontevedra no primeiro ProTour, unha nova competición organizada pola Federación Española de Tríatlon, pero non logrou clasificarse para a final.
Windows 10
Opcións predeterminadas
Windows 10 cambia as preferencias do usuario establecidas antes da actualización, como o cambio do navegador web predeterminado a Microsoft Edge, algo que molestou a Mozilla.
Iván Raña
Rallys
Tras facer de "coche cero" o ano anterior, en 2007 disputou o Rally Botafumeiro, tendo como copiloto a seu irmán José Manuel, que xa disputara anteriormente algún rally como copiloto de Antonio, outros dos irmáns. Correron a proba santiaguesa cun Mitsubishi Lancer Evo IX que lles prestou Pedro Burgo e remataron na 17ª posición. Repetiu participación en 2010, chegando á meta en sétimo lugar, a 7 minutos e medio do vencedor, Víctor Senra. Despois de disputar algunha proba do campionato canario, en 2017 competiu cun Ford Fiesta R2T en dúas probas do Campionato de España de Rallys: o Rally Sierra Morena, onde chegou á meta no último lugar con Cándido Carrera como copiloto, e o Rally de Ourense, onde foi excluído por non conseguir cambiar unha ventá rota a tempo.
Windows 10
Eliminación de software sen autorización
Nas últimas actualizacións, Windows 10 elimina software automaticamente sen informar o usuario.
Iván Raña
Rallys
En 2018 correu o Rally da Coruña e o Rally de Noia, ambos con José Antonio Sánchez como copiloto, e rematando en 28ª e 27ª posición respectivamente. Ao ano seguinte disputou cinco probas da tempada 2019 do Campionato de Galicia de Rally, sendo o seu mellor posto o 10º obtido no Rally San Froilán.
Retirada
En setembro de 2021 anunciou a súa retirada do deporte profesional, aínda que dixo que seguiría a competir de xeito afeccionado.
Žalgirio Arena
O Žalgirio Arena ou Žalgiris Arena é unha instalación deportiva adicada especialmente á disputa de partidos de baloncesto situada en Kaunas, Lituania. Con capacidade para 15.552 espectadores, desde o ano 2011 é utilizado polo Žalgiris Kaunas da Lietuvos krepšinio lyga e da Euroliga nos seus partidos como local.
Lingua tai vermella
O tai vermello ou tai daeng é unha lingua tai que se fala en Vietnam, Laos e Tailandia.
Muimenta, Muimenta, Carballeda de Avia
Muimenta é un lugar da parroquia da Muimenta no concello ourensán de Carballeda de Avia na comarca do Ribeiro. Tiña 95 habitantes no ano 2011 segundo datos do INE e do IGE, dos cales 44 eran homes e 51 mulleres. Iso supón un aumento da poboación respecto a 2010, cando tiña 92 habitantes (39 homes e 53 mulleres).
Agave
O agave é un xénero de monocotiledóneas. As plantas son perennes, pero cada roseta florece unha vez e despois morre. O seu eido de distribución é eminentemente mexicano, mais os agaves son tamén nativos do suroeste dos Estados Unidos e América do Sur central e tropical. É un xénero composto por 183 especies, algunhas das cales amplamente cultivadas como o Agave sisalana (para produción de sisal), Agave tequilana (para a produción de tequila), Agave americana e Agave attenuata para fins ornamentais.
En Galicia está catalogado como especie exótica invasora.